আব্বাসা বিনতে আল-মাহদি

**আব্বাসা বিনতে আল-মাহদি** (; ৭৬৫–৮০৪ খ্রিস্টাব্দের পরে) ছিলেন একজন প্রসিদ্ধ আব্বাসীয় রাজকন্যা। তিনি আব্বাসীয় খলিফা মুহাম্মাদ আল-মাহদির কন্যা এবং খলিফা মুসা আল-হাদি ও হারুন আল-রশিদের বোন ছিলেন। 

## জীবনী
আব্বাসা ছিলেন তৃতীয় আব্বাসীয় খলিফা আল-মাহদির কন্যা। তাঁর মা ছিলেন আব্বাসীয় হারেমের এক উপপত্নী, যার নাম ছিল রহীম। আব্বাসা ছিলেন তাঁর মায়ের গর্ভে জন্ম নেওয়া আল-মাহদির জ্যেষ্ঠ জীবিত কন্যা। খলিফা আল-মাহদির কন্যা হিসেবে তিনি পারিবারিকভাবে অত্যন্ত প্রভাবশালী আব্বাসীয় রাজপরিবারের সদস্য ছিলেন। তিনি ছিলেন খলিফা আল-হাদি, হারুনুর রশিদ, ইলিয়া ও ইব্রাহিম ইবনুল মাহদির সৎ বোন। আব্বাসার জন্ম হয় তাঁর দাদা আল-মানসুরের শাসনামলে। পরবর্তীতে তাঁর পিতা আল-মাহদি ৭৭৫ খ্রিস্টাব্দে আব্বাসীয় খিলাফতের খলিফা হন। ছোটবেলা থেকেই তিনি রাজপরিবারের পরিবেশে বেড়ে ওঠেন। তিনি তরুণী থাকা অবস্থায় তাঁর পিতা রাজনৈতিক ও পারিবারিক সম্পর্ক সুদৃঢ় করার উদ্দেশ্যে তাঁর বিয়ের ব্যবস্থা করেন। আব্বাসীয়দের মধ্যে এমন বিবাহের বহুল প্রচলন ছিল, যাতে রাজপরিবারের ভেতরের শাখাগুলোর মধ্যে সম্পর্ক আরও দৃঢ় থাকে। তাঁর প্রথম স্বামী ছিলেন মুহাম্মদ ইবনে সুলাইমান। 

মুহাম্মদও বনু আব্বাসের একটি পার্শ্বশাখার সদস্য ছিলেন। তিনি দীর্ঘদিন কুফা ও বসরার গভর্নর হিসেবে দায়িত্ব পালন করেন এবং তিনি নিজের প্রশাসনিক দক্ষতার জন্য পরিচিত ছিলেন। তাঁদের এ বিয়ের মাধ্যমে আব্বাসীয় পরিবারের দুই গুরুত্বপূর্ণ শাখার মধ্যে সম্পর্ক আরো মজবুত হয়। তবে এই দাম্পত্য জীবন দীর্ঘস্থায়ী হয়নি। ৭৮৯ খ্রিস্টাব্দের নভেম্বরের মাঝামাঝি সময়ে মুহাম্মদ ইবনে সুলাইমান মৃত্যুবরণ করেন। তাঁর মৃত্যুর ফলে আব্বাসা অল্প বয়সেই বিধবা হয়ে পড়েন। পরবর্তীতে তাঁর ভাই খলিফা হারুনুর রশিদের শাসনামলে আব্বাসা দ্বিতীয় বিবাহ করেন। তাঁর দ্বিতীয় স্বামী ছিলেন ইবরাহিম ইবনে সালিহ। তিনিও আব্বাসীয় রাজবংশের একজন সদস্য ছিলেন। তিনি প্রথম দুই আব্বাসীয় খলিফা আস-সাফফাহ (শা. ৭৫০–৭৫৪) এবং আল-মনসুরের (শা. ৭৫৪–৭৭৫) প্রথম চাচাতো ভাই ছিলেন। আব্বাসাকে বিয়ে করার মাধ্যমে তিনি তৃতীয় আব্বাসীয় খলিফা আল-মাহদির জামাতা হন। ইবরাহিম ইবনে সালিহ প্রশাসনিক ও রাজনৈতিক দায়িত্বেও বিশেষ ভূমিকা পালন করেন। তিনি একাধিকবার মিশরের গভর্নর হিসেবে নিযুক্ত হন। তবে ৭৯২ সালে দ্বিতীয়বার মিশরের গভর্নর হিসেবে নিয়োগ পাওয়ার কিছুদিন পরই তিনি মৃত্যুবরণ করেন।

দ্বিতীয় স্বামীর মৃত্যুর পর আব্বাসা আর বিবাহ করেননি।  এরপর জীবনের বাকি সময় তিনি ভাইদের রাজপ্রাসাদে, বিশেষ করে খলিফা পরিবারে একজন রাজকন্যা হিসেবে জীবন কাটান। আব্বাসীয় দরবারে রাজপরিবারের নারীরা প্রায়ই সামাজিক ও সাংস্কৃতিক জীবনে অংশ নিতেন, যদিও তারা সাধারণত জনজীবনে খুব বেশি প্রকাশ্যে আসতেন না। ঐতিহাসিক সূত্রে জানা যায় যে, আব্বাসা সম্ভবত নবম শতকের শুরুতে প্রায় ৮০০-এর দশকের দিকে মৃত্যুবরণ করেন।।

## আত্মীয়
উবায়দুল্লাহ ইবনুল মাহদি একাধিক আব্বাসীয় খলিফা, রাজপুত্র ও রাজকুমারীর সমকালীন ও আত্মীয় ছিলেন। 

## কিংবদন্তি
হারুনুর রশিদ ও তার পরিবার নিয়ে অনেক কল্পকাহিনী ও কিংবদন্তি প্রচলিত রয়েছে। এমন একটি কল্পকাহিনী হলো যে, হারুনুর রশিদ আব্বাসার প্রতি আকৃষ্ট ছিলেন, কিন্তু একই সাথে তিনি তার আত্মীয় হওয়ায় এই পরিস্থিতিতে অসন্তুষ্ট ছিলেন। আব্বাসাকে নিজের সাথে রাখার জন্যই তিনি তাকে জাফর ইবনে ইয়াহিয়ার সঙ্গে বিয়ে দেন। এই বিয়ে মূলত সুবিধাজনক বিবাহ হিসেবে পরিকল্পিত ছিল। কিন্তু আব্বাসা তার স্বামীর প্রতি ভালোবাসা অনুভব করতে শুরু করে। রাতে আব্বাসার পরিবর্তে একটি দাসী মেয়েকে জাফরের ঘরে পাঠানো হতো। কিন্তু এক সন্ধ্যায় আব্বাসা নিজেই সেই দাসী মেয়ের স্থানে গিয়ে উপস্থিত হন। জাফর তার আচরণে অবাক হয়ে যান। আব্বাসা গোপনে গর্ভবতী হন এবং জমজ ছেলে সন্তান জন্ম দেন। এ যমজ ছেলেদের পরে মক্কায় লালন-পালন করা হয়। পরবর্তীতে হারুন তাদের এই সম্পর্কের কথা জানতে পারেন এবং জাফরকে মৃত্যুদণ্ড দেন। পরে আব্বাসার ভাগ্যে কী ঘটে, সে ব্যাপারেও বিভিন্ন কল্পকাহিনী প্রচলিত আছে। কেউ বলে তাকে হত্যা করা হয়; কেউ বলে তাকে নির্বাসিত করা।

এই ঘটনাটি আরবি সাহিত্যে আরো রোমান্টিকভাবে বর্ণিত হয়েছে। তবে অধিকাংশ ইতিহাসবিদের মতে, এটি বানানো কল্পকাহিনী ও কিংবদন্তি মাত্র। কার এই গল্পটি ইতিহাসবিদ তাবারি ও মুরুজ আল-জাহাবের মত প্রাথমিক উৎসগুলিতে পাওয়া যায় না। বরং এটি প্রথমে ইবনে কাসিরের আল-বিদায়া ওয়াল-নিহায়ার মতো পরবর্তী রচনায় পাওয়া যায়। আধুনিক ঐতিহাসিক হিউ কেনেডি "দ্য কোর্ট অফ হারুন আল-রশিদ" বইতে বলেন, গল্পটি পরবর্তী সময়ের জনপ্রিয় কল্পনার ফসল মাত্র। বিশেষ করে শিয়াদের মাঝে এমন শত শত কল্পকাহিনী প্রচলিত আছে, যাদের কোনো ঐতিহাসিক ভিত্তি পাওয়া যায় না।

## তথ্যসূত্র


## গ্রন্থপঞ্জি

* 
* 
* 
* 
* 
* 
* 
* 
* 
* 
* 

বিষয়শ্রেণী:আব্বাসীয় খলিফার সন্তান
বিষয়শ্রেণী:৮৭০-এর দশকে মৃত্যু